ഇന്ന് വാക്സിനേഷന് 53 കേന്ദ്രങ്ങളില് കണ്ണൂര്: ജില്ലയില് ഇന്ന് വാക്സിനേഷന് 53 കേന്ദ്രങ്ങളില് നടക്കും. 18 വയസിനു മുകളില് പ്രായമുള്ളവര്ക്ക് ഒന്നാമത്തെയും രണ്ടാമത്തെയും ഡോസ് കോവിഡ് വാക്സിനേഷന് നല്കും. എല്ലാ കേന്ദ്രങ്ങളിലും കോവിഷീല്ഡ് ആണ് നല്കുക. എല്ലാ സ്ഥലങ്ങളിലും സ്പോട്ട് രജിസ്ട്രേഷന് ആണ്. സ്പോട്ട് വാക്സിനേഷന് പോകുന്നവര് അതാത് വാര്ഡുകളിലെ ആരോഗ്യ പ്രവര്ത്തകര്, ആശ പ്രവര്ത്തകര്, വാര്ഡ് മെമ്ബര്മാര് എന്നിവര് വഴി മുന്കൂട്ടി അപ്പോയിന്റ്മെന്റ് എടുത്ത് വാക്സിന് ലഭ്യത ഉറപ്പ് വരുത്തിയതിന് ശേഷം മാത്രമേ കേന്ദ്രങ്ങളില് എത്തേണ്ടതുള്ളൂ. 1370 പേര്ക്ക് കോവിഡ് കണ്ണൂര്: ജില്ലയില് ഇന്നലെ 1370 പേര്ക്ക് കൂടി കോവിഡ് പോസിറ്റീവായി. സമ്ബര്ക്കത്തിലൂടെ 1345 പേര്ക്കും ഇതരസംസ്ഥാനത്ത് നിന്നെത്തിയ നാല് പേര്ക്കും വിദേശത്തു നിന്ന് എത്തിയ രണ്ടുപേര്ക്കും 19 ആരോഗ്യപ്രവര്ത്തകര്ക്കുമാണ് രോഗം സ്ഥിരീകരിച്ചത്. ടെസ്റ്റ് പോസിറ്റിവിറ്റി നിരക്ക് 17.32 ശതമാനമാണ്. ഇതോടെ ജില്ലയില് ഇതുവരെ റിപ്പോര്ട്ട് ചെയ്യപ്പെട്ട പോസിറ്റീവ് കേസുകള് 2,09,655 ആയി. ഇവരില് 1105 പേര് ഇന്നലെ രോഗമുക്തി നേടി. അതോടെ ഇതിനകം രോഗം ഭേദമായവരുടെ എണ്ണം 1,99,216 ആയി. ബാക്കി 7218 പേര് ചികിത്സയിലാണ്. ഇതുവരെയായ 1203 പേര് കോവിഡ് മൂലം മരിച്ചു. ആര്ടിപിസിആര് പരിശോധന കണ്ണൂര്: ജില്ലയില് ഇന്ന് മൊബൈല് ലാബ് സംവിധാനം ഉപയോഗിച്ച് സൗജന്യ കോവിഡ് 19 ആര്ടിപിസിആര് പരിശോധന നടത്തും. കമ്യൂണിറ്റി ഹാള്, മലപ്പട്ടം, പറശിനിക്കടവ് കുടുംബാരോഗ്യ കേന്ദ്രം, ഷണ്മുഖവിലാസം സ്കൂള് പെരളശേരി, കറുവത്ത് കോളനി പെരുവ, പേരാവൂര് താലൂക്ക് ആശുപത്രി, വിളക്കോട് സ്കൂള് മുഴക്കുന്ന് എന്നിവിടങ്ങളില് രാവിലെ 10 മുതല് ഉച്ച കഴിഞ്ഞ് രണ്ടു വരെയാണ് ക്യാന്പ്.